   لاهور (ويب ڊيسڪ) مشهور ٽڪ ٽاڪ اسٽار جنت مرزا جي پهرين پنجابي فلم ”تيري باجري دي راکي“ جو پوسٽر جاري ڪيو ويو آهي. سوشل ميڊيا ايپ ٽڪ ٽاڪ تي هڪ ڪروڙ کان وڌيڪ فالوئر رکندڙ اسٽار جنت مرزا پاڪستان جي ناليواري هدايتڪار سيد نور جي پنجابي فلم ”تيري باجري دي راکي“ سان فلم نگري ۾ قدم رکي رهي آهي. فلم ۾ جنت مرزا وڏن نالن صائما، مصطفيٰ قريشي، راشد محمود، شفقت چيما، عرفان کوسٽ، خوشبو ۽ بابر علي سان گڏ اداڪاريءَ جا جوهر ڏيکاريندي. فلم جو پوسٽر رليز ڪيو ويو آهي، جيڪو سوشل ميڊيا تي وائرل ٿي ويو آهي، فلم ”تيري باجري دي راکي“ عيد الفطر تي سئنيما گهرن جي زينت بڻجندي.